Briti Columbia

Briti Columbia provints on 1. järgu haldusüksus (provints) Kanada riigi lääneosas.

Briti Columbia on ainus Kanada provints, mis piirneb Vaikse ookeaniga. Seda eraldab Alberta provintsist Kaljumäestik.

Loodus
Suuremad saared on Kuninganna Charlotte'i saared põhjas ning 460 km pikkune Vancouveri saar lõunas.

Läbi kogu Briti Columbia kulgeb teda Alberta provintsist eraldav Kaljumäestik. Lääne pool asub Rannikuahelik, mis moodustab Kanada Vaikse ookeani ranniku ning kuhu liustike tegevuse tagajärjel on ohtralt fjorde ja väikseid saari uuristunud. 

Kaljumäestiku ja Rannikuaheliku vahel on suured metsamassiivid, looduslikud rohumaad ja hulgaliselt järvi.

Briti Columbias elab arvukalt metsloomi, sealhulgas grislid, baribalid ehk kaeluskarud, põdrad, lisaks mitmesugused veelinnud. Sealseid elupaiku kaitstakse kokku 675 looduskaitsealaga, mida külastab umbes 22 miljonit turisti aastas. 

Provintsi tohututes laanemetsades kasvab suur osa Kanada tulumetsadest. Sealt saavad toorainet puidu-, paberi- jm tööstus.

Haldus
Provintsi pealinn on Vancouveri saarel paiknev Victoria. Linn asub kohas, kuhu 1843 rajati esimene Euroopast väljarännanute koloonia.

Provints jaotakse 28 regionaalseks piirkonnaks ja Stikine regiooniks, mis on inkorporeerimata ala.

Provints on osaliselt jaotatud ka kohalikeks omavalitsusteks. 2022. aasta seisuga oli omavalitsusi üle 160, kuid need katsid kõigest 11% provintsi pindalast. Samas elas kohalike omavalitsuste piires 89% provintsi elanikest.

 Regionaalseks piirkonnad 
+British Columbia regionaalsed piirkonnad 2020. aasta alguse seisugaRegionaalne piirkondKeskusMoodustatudRahvastik (2019. aasta hinnang)Population Estimates - Province of British ColumbiaPindala (km2)Rahvastiku tihedus(km2 kohta)Alberni–ClayoquotPort Alberni21. aprill 196633 31565884,7Bulkley–NechakoBurns Lake1. veebruar 196639 61473 3610,52CapitalVictoria1. veebruar 1966418 5112340163,8CaribooWilliams Lake9. juuli 196865 45680 6090,77Central CoastBella Coola16. juuli 1968358424 4920,14Central KootenayNelson30. november 196563 31122 0952,7Central OkanaganKelowna24. august 1967217 214290567,1Columbia–ShuswapSalmon Arm30. november 196555 82328 9291,8Comox ValleyCourtenay1. veebruar 200872 625170139,1Cowichan ValleyDuncan26. september 196790 448347524,1East KootenayCranbrook64 69527 5432,2Fraser ValleyChilliwack12. detsember 1995331 53313 33522,2Fraser–Fort GeorgePrince George8. märts 1967103 39250 6761,9Kitimat–StikineTerrace14. september 196739 150104 4610,36Kootenay BoundaryTrail22. veebruar 196633 43280823,9Metro VancouverBurnaby29. juuni 19672 691 3432883918,0Mount WaddingtonPort McNeill13. juuni 196611 66720 2440,55NanaimoNanaimo24. august 1967169 960203876,4North CoastPrince Rupert17. august 196719 30319 7810,92North OkanaganColdstream9. november 196590 865750311,2Northern RockiesFort Nelson29. jaanuar 2009495685 1110,06Okanagan–SimilkameenPenticton4. märts 196689 07510 4148,0Peace RiverDawson Creek31. oktoober 196766 880117 3910,54qathetPowell River19. detsember 196721 10250754,0Squamish–LillooetPemberton3. oktoober 196946 35716 3102,6Stikine regioon – –734118 6630,01StrathconaCampbell River1. veebruar 200849 08518 2782,4Sunshine CoastSechelt4. jaanuar 196731 81037777,9Thompson–NicolaKamloops24. november 1967146 09644 4483,0
Märkused:

Rahvastik
pisi|Rahvastiku tiheduse kaart
2021. aasta Kanada rahvaloenduse järgi elas Briti Columbias 5 miljonit inimest.

Kuigi enamik provintsi elanikest on Briti juurtega, elab seal ka palju indiaanlasi (2006. aasta rahvaloenduse andmetel 4,7% elanikkonnast) ja Indiast pärit immigrante. Lisaks paikneb seal Põhja-Ameerika suuruselt teine (San Francisco järel) hiina kogukond.

2011. aasta rahvaloenduse järgi oli 44,6% elanikest kristlased ja 44,1% ei seostanud ennast ühegi usulahuga. Lisaks tunnistasid 4,7% sikhismi, 2,1% budismi, 1,8% islamit ja 1,1% hinduismi.

2016. aasta rahvaloenduse järgi kõneles inglise keelt emakeelena 70,52%, pandžabi keelt 4,42%, kantoni keelt 4,31%, mandariinihiina keelt 4,15%, tagalogi keelt 1,75%, saksa keelt 1,49%, prantsuse keelt 1,23% ja korea keelt 1,17% elanikest.

Suur osa asustusest paikneb provintsi edelanurgas. Ligi 60% provintsi elanikest on koondunud kahte linna: Victoriasse ja Vancouverisse.

Majandus
Peamised sissetulekuallikad on puidutööstus koos kaevandustega, turismi- ja teenindustööstus. 

Tiheneb majanduslik koostöö Jaapani, Lõuna-Korea ja teiste Aasia riikidega. 

Viited

Kategooria:Kanada provintsid ja alad